CELEX: 52016PC0313
Language: sl
Date: 2016-06-30
Title: Predlog SKLEP EVROPSKEGA PARLAMENTA IN SVETA o uporabi instrumenta prilagodljivosti za financiranje takojšnjih proračunskih ukrepov za obravnavo trenutne migracijske, begunske in varnostne krize

EVROPSKA KOMISIJA
            Bruselj, 30.6.2016
            COM(2016) 313 final
            Predlog
            SKLEP EVROPSKEGA PARLAMENTA IN SVETA
            o uporabi instrumenta prilagodljivosti za financiranje takojšnjih proračunskih ukrepov za obravnavo trenutne migracijske, begunske in varnostne krize
            
               
         
         
            
               OBRAZLOŽITVENI MEMORANDUM
            
            
               Uredba Sveta (EU, EURATOM) št. 1311/2013 z dne 2. decembra 2013 o večletnem finančnem okviru za obdobje 2014–2020
                  1
                omogoča uporabo instrumenta prilagodljivosti za financiranje jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več razdelkov večletnega finančnega okvira.
            
            
               Komisija, potem ko je preučila vse možnosti za prerazporeditev odobritev in izčrpala vsa nedodeljena sredstva iz razlike do zgornje meje v okviru razdelka odhodkov Varnost in državljanstvo (razdelek 3), v skladu s členom 11 Uredbe Sveta št. 1311/2013 in točko 12 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  2
               , predlaga, da se v letu 2017 uporabi instrument prilagodljivosti, za katerega zgornja meja razpoložljivega letnega zneska znaša 471 milijonov EUR (v cenah iz leta 2011), kar ustreza 530 milijonom EUR v tekočih cenah.
            
            
               Uporabljen naj bi bil znesek v višini 530,0 milijona EUR nad zgornjo mejo razdelka 3 večletnega finančnega okvira, namenjen pa je financiranju podpore za ukrepe za obvladovanje migracijske, begunske in varnostne krize.
            
            
               Okvirne odobritve plačil, ki ustrezajo predlagani uporabi instrumenta prilagodljivosti, so bile izračunane na podlagi pravil, ki veljajo za predhodno financiranje, potrditev predhodnega financiranja in končna plačila za različne vrste ukrepov, ki se bodo financirali, ter so navedene v spodnji tabeli:
            
            
               (v mio. EUR v tekočih cenah)
            
            
                     
                        Leto
                     
                  
                  
                     
                        Odobritve plačil v zvezi z uporabo instrumenta prilagodljivosti za ukrepe za obvladovanje begunske krize v letu 2017
                     
                  
               
                     
                        2017
                     
                  
                  
                     
                        238,3
                     
                  
               
                     
                        2018
                     
                  
                  
                     
                        91,0
                     
                  
               
                     
                        2019
                     
                  
                  
                     
                        141,9
                     
                  
               
                     
                        2020
                     
                  
                  
                     
                        58,8
                     
                  
               
                     
                        Skupaj
                     
                  
                  
                     
                        530,0
                     
                  
               
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi instrumenta prilagodljivosti za financiranje takojšnjih proračunskih ukrepov za obravnavo trenutne migracijske, begunske in varnostne krize
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  3
                in zlasti točke 12 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega: 
            
            
               (1)Instrument prilagodljivosti je namenjen zagotavljanju financiranja jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več drugih razdelkov.
            
            
               (2)Kot je določeno v členu 11 Uredbe Sveta (EU, Euratom) št. 1311/2013
                  4
               , letna zgornja meja, ki je na razpolago za instrument prilagodljivosti, znaša 471 milijonov EUR (v cenah iz leta 2011).
            
            
               (3)Zaradi nujnih potreb je treba uporabiti znatne dodatne zneske za financiranje ukrepov, namenjenih ublažitvi trenutne migracijske, begunske in varnostne krize.
            
            
               (4)Po preučitvi vseh možnosti za prerazporeditev sredstev v okviru zgornje meje za odhodke v razdelku 3 (Varnost in državljanstvo) kaže, da bo treba za financiranje ukrepov na področju migracij, beguncev in varnosti financiranje iz splošnega proračuna Evropske unije za proračunsko leto 2017 dopolniti z instrumentom prilagodljivosti, in sicer v znesku 530,0 milijona EUR nad zgornjo mejo razdelka 3.
            
         
         
            
               (5)Na podlagi pričakovane razdelitve plačil bi bilo treba odobritve plačil za uporabo instrumenta prilagodljivosti porazdeliti na več proračunskih let, ocenjene pa so na 238,3 milijona EUR v letu 2017, 91,0 milijona EUR v letu 2018, 141,9 milijona EUR v letu 2019 in 58,8 milijona EUR v letu 2020.
            
            
               (6)Da bi čim bolj skrajšali čas, potreben za uporabo instrumenta prilagodljivosti, bi se moral ta sklep uporabljati od 1. januarja 2017 –
            
            
               SPREJELA NASLEDNJI SKLEP:
            
            
               Člen 1
            
            
               (1)V okviru splošnega proračuna Unije za proračunsko leto 2017 se uporabi instrument prilagodljivosti, da se zagotovi 530,0 milijona EUR v odobritvah za prevzem obveznosti v razdelku 3 (Varnost in državljanstvo).
            
            
               Ta znesek se uporabi za financiranje ukrepov za obvladovanje trenutne migracijske, begunske in varnostne krize.
            
            
               (2)Na podlagi pričakovane razdelitve plačil bo porazdelitev odobritev plačil, ki ustreza uporabi instrumenta prilagodljivosti, naslednja:
            
            
               (a)238,3 milijona EUR v letu 2017;
            
            
               (b)91,0 milijona EUR v letu 2018;
            
            
               (c)141,9 milijona EUR v letu 2019;
            
            
               (d)58,8 milijona EUR v letu 2020.
            
            
               Zneski, določeni za posamezno proračunsko leto, se odobrijo v skladu z letnim proračunskim postopkom.
            
            
               Člen 2
            
            
               Ta sklep začne veljati na dan objave v Uradnem listu Evropske unije.
            
            
               Uporablja se od 1. januarja 2017.
            
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  UL L 347, 20.12.2013, str. 884.
               
               
                  
                     (2)
                  UL C 373, 20.12.2013, str. 1.
               
               
                  
                     (3)
                  UL C 373, 20.12.2013, str. 1.
               
               
                  
                     (4)
                  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).